Incident în Gara de Nord, unde un tren particular nu a oprit la timp. Trenul nu s-a oprit nici măcar în tampoanele de la capătul liniei şi a ajuns aproape pe pavaj.

Purtătorul de cuvânt al Căilor Ferate Române, Oana Brânzan, a declarat la Digi24 că din primele date, incidentul a avut loc în jurul prei 20.35.

VIDEO - Declaraţii făcute de Oana Brânzan

La manevra de regarare a unei garnituri goale care avea în componenţă nouă vagoane, mecanicul trenului a depăşit în momentul opririi parapetul de la linia 6 unde trebuia să oprească pentru a prelua călătorii spre Braşov.

S-a produs şi deraierea ultimului vagon, potrivit sursei citate.

Nu sunt persoane rănite.

E aşteptată decizia operatorului privat de a continua călătoria cu o parte din vagoane sau de a reloca pasagerii în alt tren.

Traficul trenurilor care urmau să sosească sau să plece din Gara de Nord nu este afectat.

Organele de anchetă vor stabili cauza exactă a acestui incident.